Սիյոն

**Պակ Չոն Հյոն** (; ավելի հայտնի է որպես *Սիյոն*), հարավկորեացի երգչուհի և ռեփեր։ Եղել է Pristin աղջիկների խմբի վոկալիստ և ռեփեր։

## Կենսագրություն
Փակ Չոնհյոնը ծնվել է 2000 թվականի նոյեմբերի 14-ին Անյանում, Հարավային Կորեա։ Մանկության տարիներին նա հայտնվել է տարբեր գովազդներում, այդ թվում՝ Korean Air-ի անվտանգության տեսանյութում։ Չոնհյոնը նաև էպիզոդիկ դերեր է խաղացել այնպիսի ֆիլմերում, ինչպիսիք են «Երեք հազար ուսումնական խնդիր. Հայր և որդի» (2004) և «Դիակ» (2007)։ Դեռ շատ փոքր հասակում նա անցել է լսումներ Pledis Entertainment-ում և ստաժավորվել է ինը տարի՝ նախքան պաշտոնական դեբյուտը։ Որպես թրեյնի՝ Չոնհյոնը հայտնվել է After School-ի և Orange Caramel-ի տեսահոլովակներում։

## Մասնագիտություն
### 2015−16: ''Produce 101''
2015 թվականի վերջին Mnet զվարճալի հեռուստաալիքը, Կորեայի խոշորագույններից մեկը, որոշել է մեկնարկել իր սեփական գոյատևման շոուն, որը կոչվեց «Պրոդյուս 101» (անգլ.՝ Produce 101)։ Նույն թվականի ավելի վաղ ղեկավարությունը աշխատել էր նմանատիպ նախագծի վրա Փարք Ջին Յոնի հետ, որի արդյունքում ձևավորվել է TWICE աղջկական խումբը։ Շոուի հիմնական նպատակն էր 46 կորեական զվարճալի ընկերությունների 101 թրեյնիներից ընտրել լավագույն 11-ը, որոնք ի վերջո կդեբյուտանային ժամանակավոր աղջկական խմբի կազմում։ Pledis Entertainment-ը միանգամից հայտարարել է 7 մասնակցի՝ Նայոն, Կյոլկյոն, Մինկյոն (Ռոա), Կյոնվոն (Յուհա) և Ինու։ Չոնհյոնը մրցույթին մասնակցում էր որպես Փարք Սիյոն։ Սիյոնին չհաջողվեց դեբյուտանալ I.O.I-ում, սակայն նրա գործընկերները գործակալությունից՝ Նայոնը և Կյոլկյոնը կարողացան հայտնվել վերջնական կազմում՝ զբաղեցնելով համապատասխանաբար 6-րդ և 10-րդ տեղերը։

Մինչ Նայոնը և Կյոլկյոնը զբաղված էին I.O.I-ի առաջխաղացմամբ, Սիյոնը միավորվել է Pledis-ի այլ թրեյնիների հետ (ներառյալ շոուից հեռացվածները), և նրանք սկսեցին իրենց ներկայացնել հանրությանը որպես Pledis Girlz՝ հանդես գալով համերգներում։ Երկու շոու անցկացվել է I.O.I-ի մասնակիցների մասնակցությամբ, քանի որ նրանք նույնպես այս նախադեբյուտային թիմի մասն էին կազմում։ Հունիսի 27-ին նրանք թողարկել են «We» պրոմո սինգլը, որի ստեղծման գործում ինքնուրույն մասնակցություն էին ունեցել։

### 2017։ Pristin-ում դեբյուտ և սոլո գործունեություն
2017 թվականի հունվարի 6-ին Pledis Girlz-ը անցկացրել է իր վերջին նախադեբյուտային համերգը, որտեղ հայտարարել է նոր անվանումը՝ Pristin։ Դեբյուտը տեղի է ունեցել մարտի 21-ին Hi! Pristin մինի-ալբոմով։ Սիոնը զբաղեցրել է վոկալիստի և ռեփերի դիրքերը։ Ապրիլին նա դարձել էր Music Core երաժշտական շոուի հաղորդավար Astro-ից Ունուի հետ։ 2019 թվականի մայիսի 24-ին Pledis Entertainment-ը հաստատել է խմբի լուծարման մասին, երկու տարվա գոյությունից հետո։ Բոլոր մասնակիցները, բացառությամբ Կյոլկյոնի, Սոնյոնի և Եհանայի, դադարեցրին իրենց պայմանագրերը գործակալության հետ։

2020 թվականի մայիսին Պարկը Instagram-ի իր էջի միջոցով հայտարարել է, որ կշարունակի դերասանի կարիերան և կաշխատի անկախ ֆիլմի վրա։ Հետագայում՝ 2020 թվականի հուլիսին, Պարկը պայմանագիր է կնքել Soo Yeon Kang Entertainment-ի հետ։

## Սկավառակագրություն

### Իրականության շոու

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:21-րդ դարի երգչուհիներ
Կատեգորիա:Դերասանուհիներ այբբենական կարգով
Կատեգորիա:Երաժիշտներ այբբենական կարգով
Կատեգորիա:Երգիչներ
Կատեգորիա:Կին
Կատեգորիա:Հարավկորեացի դերասաններ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգիչներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարողներ
Կատեգորիա:Հարավկորեացի ռեփերներ